Wim Hof

De Wim Hof, och bekannt als The Iceman, gebuer den 20. Abrëll 1959 zu Sittard an der Provënz LimburgWim Hof, Justin Rosales (2012). Becoming the Iceman : pushing past perceived limits. Mill City Press. ISBN 9781937600464, ass en hollännesche Motivatiounstrainer an Extreemsportler, dee fir d'Aushale vun extreemer Keelt bekannt ass. Säin Erfolleg féiert en op déi vun him entwéckelt Wim-Hof-Method zeréck, déi am Weesentlechen aus reegelméisseger Expositioun géigeniwwer vu Keelt, enger spezieller Otemtechnik a mentalen Übunge besteet.

Dem Wim Hof seng Method gouf an enger Rei vu wëssenschaftleche Studien ënnersicht.

De Wim Hof huet iwwer d'Joren eng Rei Rekorder opgestallt, dorënner:
 Déi kierzt Zäit fir en Hallefmarathon buerféiss um Äis/Schnéi mat 2 Stonnen, 16 Minutten a 34 Sekonnen am Joer 2007; e Rekord, dee momentanStand 01.01.2026 beim Pawel Durakiewicz läit, deen de 16. Februar 2025 1 Stonn, 50 Minutten an 29 Sekonnen dofir gebraucht huet.
 15-mol déi längst Zäit fir Ganzkierperkontakt mat Äis, woubäi seng bescht Zäit bei 1 Stonn, 53 Minutten an 2 Sekonnen am Joer 2013 louch; dëse Rekord gouf an Tëschenzäit e puermol iwwertraff an déi aktuell bescht Zäit läit bei 5 Stonnen, 1 Minutt an 33 Sekonnen a gouf den 28. Juni 2025 vum Damian Kasprzyk opgestalltFir de Rekord bei de Männer:  De Rekord bei de Frae läit fir de selwechte Referenzzäitpunkt bei 3 Stonnen, 33 Minutten an 33 Sekonnen: .
 Déi gréisst Distanz ouni Hëllefsmëttel ënnert dem Äis erduerch geschwommen, mat 50 m am Joer 1999 a 57,5 m am Joer 2000; och dëse Rekord gouf an Tëschenzäit gebrach a läit aktuell beim David Vencl mat 80,99 m.

 Um Spaweck 

Kategorie:Gebuer 1959
Kategorie:Hollännesch Persounen